ano pong oras ang sasabihin kong ipagkikita natin sa linggo? ang mana'tanong ni simon. ika siyam ng umaga. doon na tayo magtagpo sa bahay nila loleng ang tugon ng kausap. sasabihin ko po. baka malimutan ninyo? baka tayo mabitin? huwag mo pong alalahanin. ako ang bahala. walang sala! ang tagumpay ay atin! nagtuloy ng pumasok si simon sa malaking pagawaan. si beteng ay yumaon naman. hanggang doon natapos ang usap ng dalawang magkatiyap. madaling araw ng linggo. noon ang ganap na ika labing walong mayo ni dolores. mula sa pinto ng simbahan sa pako ay dalawang babai yaong lumabas. mga pusong banal yata! at lumakad silang patungo sa daang pas. ang maliwanag na tanglaw sa daan, ay siyang nagsabing yaon ay si dolores kasama ni kapitana martina. galing silang nagsimba na pinasalamatan sa diyos, ang masayang pagsapit ng kaarawan ni loleng.